Fra 1950 til 1980 var Ritzenseeschanze og Drei-Tannen-Schanze de viktigste hoppbakkene i Saalfelden. De to minste bakkene i Biberg ble bygd i 1970, de to største sto ferdig i 1986. Anlegget ble modernisert i 2004, da de to minste bakkene fikk plastmatter, og K45-bakken ble utvidet til K60. Under nyåpningen 10. oktober 2004 ble hoppanlegget offisielt omdøpt til Felix-Gottwald-Schisprungstadion, etter kombinertløperen Felix Gottwald, som er fra Saalfelden.